สวัสดีค่ะ คุณ หนูอายุ 22 ปี ค่ะ ปัญหาของหนูตอนนี้คือการที่ประจำเดือนไม่มา เป็นเวลา 4 เดือนแล้วค่ะ ครั้งสุดท้ายที่เป็นคือระหว่างปลายเดือนพฤศจิกายน-ธันวาคม แต่หนูก็ตรวจการตั้งครรภ์แล้ว ก็ไม่ได้ตั้งครรภ์ ค่ะ การไม่มาของประจำเดือนเป็นสิ่งผิดปกติตั้งแต่หนูเริ่มมีประจำเดือนเลยคะ มาบ้างไม่มาบ้างแต่รอบนี้นานเดินกว่าปกติคะ เลยอยากทราบว่า อาการแบบนี้เป็นสาเหตุของโรคอะไรรึป่าวคะ ขอบค่ะ
สวัสดีค่ะ หากได้ตรวจหาการตั้งครรภ์อย่างถูกต้องแล้ว ไม่พบการตั้งครรภ์ ก็ไม่น่ามีการตั้งครรภ์เกิดขึ้น ดังนั้น การที่ประจำเดือนไม่มานาน 4 เดือน จึงอาจเกิดจากสาเหตุต่างๆ เช่น1.การผลิตฮอร์โมนของรังไข่ผิดปกติ เช่น มีภาวะมีถุงน้ำจำนวนมากในรังไข่ (PCOS) โดยผู้ที่เป็นโรคนี้มักจะมีรูปร่างอ้วน ผิวมัน มีสิว ขนดกมากกว่าผู้หญิงทั่วไป มักพบในช่วงวัยรุ่นและวัยสาว2. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮอร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้3. มีภาวะไทรอยด์ฮอร์โมนผิดปกติ4. มีพังผืดในมดลูก5. มีเนื้องอกในต่อมใต้สมอง แต่มักจะมีอาการอื่นๆ ร่วมด้วย เช่น ปวดหัว เห็นภาพซ้อน มีน้ำนมไหล เป็นต้นนอกจากนี้ หากได้ใช้ยาฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ก็อาจมีผลได้แนะนำควรไปพบสูติ-นรีแพทย์เพื่อตรวจค่ะ หากเกิดจากการทำงานรังไข่ผิดปกติ แพทย์ก็จะให้ยาปรับฮอร์โมนมาทาน เพื่อให้ประจำเดือนมาเป็นปกติค่ะ